**Învață să mori!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Învață să mori!

...

În lumea asta trecătoare,

Ești unul dintre trecători,

Dar viața ta n-are valoare

Dacă nu înveți să mori!

...

Viața-i o luptă pân-la moarte,

Dar lupta ta e în zadar,

Dacă rănit, te dai deoparte;

Ridică-te și luptă iar!

...

Dacă în viață nu iubești

Că ai sufletul de gheață,

Întreabă-te dacă trăiești,

Că ce trăiești tu, nu e viață!

...

Nu te-ai născut să fii frumos

Și dacă lupți doar pentru tine,

Tu vieții nu-i ești de folos,

Iar lumii nu-i va fi mai bine!

...

De lași în urma ta pustiu

Și nu sădești măcar o floare,

Viața ta n-are valoare,

Ești doar un mort ce pare viu!

...

De simți că soarta te înfrânge

Și viața-n tine pare ruptă,

Cât timp în tine mai e sânge,

Ridică-te de jos și luptă!

...

Să nu uiți că-n viața toată

Ești unul dintre trecători

Și vei trăi o viață moartă

Dacă nu înveți să mori!

...

Dar nu uita că te-ai născut,

Să nu trăiești doar pentru tine

Și-oricât vei trăi de bine,

Ajungi tot bulgăre de lut!

...

Și-n lumea asta trecătoare,

Ești unul dintre trecători,

Dar viața ta n-are valoare

Dacă nu înveți să mori!